**„UE”**

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_2021**

**pentru aprobarea cerințelor privind echivalența controalelor selecțiilor conservative, comercializarea soiurilor şi varietăților primitive şi agricole, adaptate la condițiile locale și a soiurilor de legume care sunt amenințate de eroziune genetică**

#### În temeiul art. 31 alin. (1) din Legea nr.100/2017 cu privire la actele normative (Monitorul Oficial Nr. 7-17 art. 3), art. 3, 6, 8-10, 12 și 19 a [Legii despre semințe nr. 68/2013](http://lex.justice.md/md/348373/) (Monitorul Oficial al Republicii Moldova, 2013, nr.130-134, art. 417), şi art.1-4 a Legii privind protecția soiurilor de plante nr. 39-XVI/2008 (Monitorul Oficial al Republicii Moldova, 2008, nr. 99-101, art. 364),

Guvernul **HOTĂRĂŞTE**:

1. Se aprobă:

1) Cerințele privind echivalenţa controalelor selecțiilor conservative realizate pe teritoriul Republicii Moldova, conform anexei nr.1.

2) Cerințele cu privire la stabilirea anumitor derogări pentru acceptarea soiurilor locale și a varietăților agricole adaptate natural la condițiile locale și regionale și amenințate de eroziune genetică și pentru comercializarea semințelor și cartofilor de sămânță ale acestor soiuri locale și varietăți, conform anexei nr.2.

3) Cerințele privind stabilirea anumitor derogări pentru acceptarea varietăților primitive și a soiurilor de legume care sunt cultivate, în mod tradițional, în localități și regiuni speciale și care sunt amenințate de eroziune genetică și a soiurilor de legume lipsite de valoare intrinsecă pentru producția vegetală comercială, dar create pentru a fi cultivate în condiții speciale, precum și pentru comercializarea semințelor acestor varietăți primitive și soiuri, conform anexei nr.3.

2. Prezenta hotărîre întră în vigoare după 6 luni de la data publicării în Monitorul Oficial al Republicii Moldova.

3. Controlul executării prezentei hotărîri se pune în sarcina Agenţiei Naţionale pentru Siguranţa Alimentelor.

PRIM-MINISTRU Natalia GAVRILIȚA

 Contrasemnează:

Ministrul afacerilor externe

şi integrării europene Nicu POPESCU

 Ministrul agriculturii

și industriei alimentare Viorel GHERCIU

 Anexa nr.1

 la Hotărîrea Guvernului

nr. \_\_\_\_ din \_\_\_\_\_\_\_\_\_2021

**Cerințe privind echivalenţa controalelor selecțiilor conservative realizate pe teritoriul Republicii Moldova**

Prezentele Cerinţe transpun parțial Decizia 2005/834/CE a Consiliului din 8 noiembrie 2005 privind echivalența controalelor selecțiilor conservative realizate în anumite țări terțe și de modificare a Deciziei 2003/17/CE (preluate art.1-2 și anexa).

 **I. Domeniul de aplicare**

1. Prezentele Cerințe stabilesc norme privind controalele oficiale ale selecțiilor conservative realizate pe teritoriul Republicii Moldova.

2.Prezentele Cerinţe nu se aplică speciilor produse în gospodăriile individuale, precum şi speciilor de tranzit sau depozitate temporar ca produs de tranzit.

**II. Inspecția în cîmp**

3.Inspecțiile în câmp la culturile producătoare de semințe din speciile menționate în actele normative indicate în anexa nr. 1 a prezentelor cerințe sunt considerate echivalente cu inspecțiile în câmp realizate în conformitate cu prevederile Hotărîrii Guvernului nr. 836/2011, Hotărîrii Guvernului nr. 600/2014, Hotărîrii Guvernului nr.141/ 2017 și a Hotărîrii Guvernului nr.713/2013, cu condiția ca acestea:

1) să fie realizate în mod oficial de către autoritățile enumerate în anexa nr. 1 a prezentelor cerințe;

2) să îndeplinească condițiile stabilite în actele normative enumerate în anexa nr. 1 a prezentelor cerințe.

4. În cazul în care semințele echivalente fac obiectul unei schimbării a etichetei și a sistemului de închidere efectuat în conformitate cu sistemele Organizației pentru Cooperare și Dezvoltare Economică (OCDE) pentru certificarea soiurilor de semințe destinate comerțului internațional, se aplică, *mutatis mutandis*, conform prevederilor actelor normative menționate la punctul 3 a prezentelor cerințe privind reînchiderea ambalajelor. Aceste prevederi se aplică acestor operațiuni fără a aduce atingerea normelor OCDE.

5. În cazul în care este necesară schimbarea etichetei sau a sistemului de închidere a semințelor echivalente, se utilizează exclusiv etichetele, în următoarele cazuri:

1) dacă se amestecă semințe produse în alte state cu semințe din acelaș soi și din aceeași categorie produse în țări terțe, în scopul ameliorării facultății germinative a acestora, cu condiția ca:

a) amestecul să fie omogen și;

b) eticheta se menționeze fiecare țară de producție; sau

2) dacă ambalajele sunt mici, conform prevederilor pct. 29 din cerinţele privind calitatea şi comercializarea seminţelor de plante furajere, aprobat prin Hotărîrea Guvernului nr. 836/2011.

*Anexa nr. 1*

*la Cerinţele privind echivaleanța controalelor*

 *selecțiilor conservative realizate*

*pe teritoriul Republicii Moldova*

**Autoritatea competentă responsabilă de realizarea controalelor**

|  |  |  |
| --- | --- | --- |
| **Țara**  | **Autoritatea competentă responsabilă de realizarea controalelor** | **Lista actelor normative în care sunt indicate inspecţiile în cîmp la culturile producătoare de seminţe şi seminţele care sunt echivalente controalelor selecțiilor conservative**  |
| Republica Moldova | Agenţia Naţională pentru Siguranţa Alimentelor,*Mihail Kogîlniceanu 63, MD-2009* | 1. Hotărîrea Guvernului nr.1211 din 20 octombrie 20082. Hotărîrea Guvernului nr.836 din11 noiembrie 20113. Hotărîrea Guvernului nr. 915 din 07 decembrie 2011 4. Hotărîrea Guvernului nr.713 din 12 septembrie 20135.Hotărîrea Guvernului nr.600 din18 iulie 2014 |
| Comisia de Stat pentru Testarea Soiurilor de Plante |  Hotărîrea Guvernului nr.43 din 15 ianuarie 2013 |

*Anexa nr.2*

*la Cerințele privind echivalenţa*

*controalelor selecțiilor conservative*

 *realizate pe teritoriul Republicii Moldova*

**Model de etichetă**

|  |  |
| --- | --- |
| **OCED SEED SCHEME****SCHEME OCED pentru SEMINŢE** | Designated Authority: **National Agency for Food Safety****Agenţia Naţională pentru Siguranţa Alimentelor** **Национальное Агентство по безопасности пищевых продуктов** 63, M.Kogalniceanu, MD-2009, Chisinau,  Republic of Moldova |
| Species (Latin name):Specia (Denumirea în latină):Культура (Латинское название): |  |
| Cultivar name:Soiul/Hibrid:Сорт/Гибрид: |  |
| Category:Categoria:Категория: | **SEED NOT FINALLY CERTIFIED** |
| Reference No.:Nr. de referinţă:Номер партии: |  |
| Country of production:Ţara de producere:Страна происхождения: | **REPUBLIC OF MOLDOVA** |
| Declared weight:Greutatea declarată:Количество: |  |
| Additional information:Informaţie adiţională:Прочая информация: | **EC RULES AND STANDARDS** |
| No. |  |

*Anexa nr.2*

 *la Hotarirea Guvernului*

*nr. \_\_\_\_ din \_\_\_\_\_\_\_\_\_2021*

**Cerințe privind stabilirea anumitor derogări pentru acceptarea soiurilor locale și a varietăților agricole adaptate natural la condițiile locale și regionale și amenințate de eroziunea genetică și pentru comercializarea semințelor și cartofilor de sămânță ale acestor soiuri locale și varietăți**

 Prezentele Cerinţe transpun parțial Directiva 2008/62/CE a Comisiei din 20 iunie 2008 de stabilire a anumitor derogări pentru acceptarea soiurilor locale și a varietăților agricole adaptate natural la condițiile locale și regionale și amenințate de eroziunea genetică și pentru comercializarea semințelor și cartofilor de sămânță ale acestor soiuri locale și varietăți (preluate art.1-20).

 **I. Domeniul de aplicare**

1. Prezentele Cerințe stabilesc anumite derogări legate de conservarea *in situ* și utilizarea durabilă a resurselor genetice vegetale prin cultivarea și comercializarea acestora:

1) pentru a fi acceptate în vederea includerii în Catalogul Soiurilor de Plante al Republicii Moldova astfel cum prevede Hotărîrea Guvernului nr. 43/ 2013, a soiurilor locale și a varietăților adaptate natural la condițiile locale și regionale și amenințate de eroziune genetică;

2) în vederea comercializării semințelor și cartofilor de sămânță ale acestor specii și varietăți.

2. În sensul prezentelor cerințe se aplică următoarele noțiuni:

1) conservarea *in situ* - conservarea materialului genetic în mediul său natural și, în cazul speciilor locale de plante cultivate, în mediul agricol în care și-au dezvoltat proprietățile lor distinctive;

 2) *eroziune genetică* - pierderea în timp a diversității genetice între și în cadrul populațiilor sau varietăților din aceeași specie sau reducerea bazei genetice a unei specii datorită intervenției umane sau a schimbărilor climatice;

 3) *soi local* - un ansamblu de populații sau clone ale unei specii de plante care s-au adaptat natural la condițiile de mediu ale regiunii acestora;

 4) *semințe* - semințe și cartofi de sămânță, cu excepția cazurilor în care cartofii de sămânță sunt excluși în mod expres.

**II. Acceptarea varietăților de conservare**

 3. În Catalogul Soiurilor de Plante al Republicii Moldova se pot accepta soiurile locale și varietățile menționate la punctul 1, subpunctul 1) care fac obiectul cerințelor stabilite la punctele 4-6. Asemenea soiuri locale sau varietăți se menționează în Catalogul Soiurilor de Plante ca fiind „varietăți de conservare”.

 4**.** Pentru a fi acceptat ca varietate de conservare, un soi local sau varietate menționată la punctul 1, subpunctul 1) trebuie să prezinte un interes pentru conservarea resurselor genetice vegetale, iar cheltuielile pentru testarea, înregistrarea şi menţinerea ulterioară a soiurilor ameninţate de eroziune genetică vor fi suportate de către stat.

 5. Comisia de Stat pentru Testarea Soiurilor de Plante (în continuare-Comisia) va supune testelor privind caracterele distinctive și stabilitatea, cel puțin caracteristicile menționate în chestionarele tehnice asociate protocoalelor de testare ale Oficiului Comunitar pentru Soiuri de Plante (OCSP), menţionate în Hotărîrea Guvernului nr. 43/2013, care se aplică speciilor respective sau chestionarele tehnice anexate orientărilor Uniunii Internaționale pentru Protecția Noilor Soiuri de Plante (UPOV) care se aplică speciilor respective. În ceea ce privește evaluarea uniformității, se aplică prevederile Hotărîrii Guvernului nr.713/2013.

Cu toate acestea, în cazul în care nivelul uniformității este stabilit pe baza varietăților atipice, se aplică o populație standard de 10 % și o probabilitate de acceptare de cel puțin 90 %.

 6. Evaluările oficiale nu sunt necesare în cazul în care sunt următoarele informații privind decizia referitoare la acceptarea varietăților de conservare:

 1) descrierea varietății de conservare și denumirea acesteia;

 2) rezultatele testelor neoficiale la distinctivitate, uniformitate şi stabilitate (DUS), precum şi la valoarea culturală şi de utilizare (VCU);

 3) cunoștințe dobândite din experiența practică în timpul cultivării, reproducerii și utilizării, astfel cum au fost notificate de către solicitantul respectiv;

 4) alte informații, îndeosebi din partea autorităților competente în domeniul resurselor genetice vegetale sau din partea organizațiilor recunoscute în acest sens de către alte state.

 7. În Catalogul Soiurilor de Plante al Republicii Moldova nu se acceptă includerea unei varietăți de conservare, în cazul în care:

 1) această varietate este deja menționată în Catalogul Soiurilor de Plante cu altă denumire decât varietatea de conservare sau în cazul în care a fost ștearsă din catalog în ultimii doi ani sau în ultimii doi ani de la expirarea perioadei acordate sau,

 2) este protejată de un drept al Uniunii Europene privind varietatea plantelor sau de un drept național privind varietatea plantelor, sau în cazul în care se află în curs o aplicație pentru obținerea acestui drept.

 8. În cazul unui drept anterior al unui alt stat asupra unei mărci înregistrate, folosirea unei denumiri de soiuri, se consideră a fi exclusă aprobarea pe teritoriul Republicii Moldova, dacă autoritatea competentă a fost notificată referitor la încălcarea drepturilor anterioare protejate ale unui proprietar de drept precum că denumirea de soi este identică sau similară și este înregistrată pentru produse identice sau similare cu soiul de plante în cauză.

 9. În cazul unui drept anterior al unui alt stat asupra unei indicații geografice sau a unei denumiri de origine a produselor agricole și a produselor alimentare, se consideră că utilizarea pe teritoriul Republicii Moldova este interzisă dacă această denumire este în conflict cu denumirea total omonimă a unui soi de plante și dacă se demonstrează că, în afara ariei delimitate şi înaintea datei de depunere a cererii de înregistrare a denumirii de origine sau a indicaţiei geografice, a făcut deja obiectul unei producţii comerciale, astfel încît consumatorii riscă să confunde cu produsele ce poartă denumirea înregistrată.

 10. Interdicția prevăzută la punctul 9, care afectează utilizarea unei denumiri de soiuri din cauza unui drept anterior, se poate remedia cu acordul scris al titularului dreptului anterior în ceea ce privește utilizarea denumirii pentru soiul obținut, cu condiția ca acest acord să nu fie susceptibil de a induce în eroare publicul în ceea ce privește originea veritabilă a produsului.

 11. În cazul unui drept anterior al solicitantului privind întreaga sau o parte din denumirea propusă, titularul nu poate utiliza un drept conferit în ceea ce privește o denumire identică cu denumirea soiului pentru a îngrădi libera utilizare a acestei denumiri pentru soiul respectiv, chiar și după stingerea protecției comunitare a soiurilor de plante.

 12. În cazul în care Republica Moldova acceptă o varietate de conservare, se identifică regiunea sau regiunile în care se cultivă varietatea în mod tradițional și în care aceasta s-a adaptat în mod natural, denumită în continuare „regiunea de origine”. În acest caz se ține seama de informațiile furnizate de către autoritățile competente în domeniul resurselor genetice vegetale sau din partea organizațiilor recunoscute în acest sens de către alte state.

 În cazul în care regiunea de origine se situează pe teritoriul mai multor state vecine Republicii Moldova, aceasta este identificată de comun acord de toate statele în cauză.

13. Autoritatea competentă va efectua controale privind varietățile de conservare care trebuie menținute în regiunea sa de origine.

 **III. Producţia de seminţe şi comercializarea**

 14. Prin derogare de la cerințele de certificare stabilite în conformitate cu normele naţionale, autoritatea competentă poate prevedea că semințele unei varietăți de conservare pot fi introduse pe piață, în cazul în care acestea respectă dispozițiile punctelor 15-17.

 15. Semințele trebuie să-și aibă originea în semințe produse în conformitate cu practici bine definite în ceea ce privește întreținerea varietății.

 16. Semințele, cu excepția semințelor de *Oryza sativa*, trebuie să îndeplinească cerințele de certificare ale semințelor certificate, cu excepția cerințelor referitoare la puritatea minimă a varietății și a cerințelor privind evaluarea oficială sau evaluarea sub supraveghere oficială.

 17. În ceea ce privește cartofii de sămânță, conform legislației nu se aplică cerinţe la comercializare privind dimensiunea.

 18. **Autoritatea competentă**, efectuează controlul semințelor unei varietăți de conservare să fie produse numai în regiunea de origine.

 19. În cazul în care condițiile privind certificarea prevăzute în Hotărîrea Guvernului nr. 836/2011, Hotărîrea Guvernului nr.1211/ 2008, Hotărîrea Guvernului nr. 600/2014, Hotărîrea Guvernului nr.713/ 2013, Hotărîrea Guvernului nr. 915/2011, nu pot fi respectate în regiunea respectivă, datorită unei probleme de mediu specifice, autoritatea competentă poate aproba regiuni suplimentare pentru producerea semințelor ținând seama de informațiile furnizate de către autoritățile însărcinate cu resursele genetice vegetale sau din partea organizațiilor recunoscute în acest sens de către alte state. Cu toate acestea, semințele produse în aceste regiuni suplimentare pot fi utilizate exclusiv numai în regiunile de origine.

 20. Comisia de Stat poate lua o decizie, în termen de 20 de zile lucrătoare de la data primirii acestor notificări, după cum este cazul, pentru a stabili, dacă sunt necesare, restricțiile sau condițiile privind desemnarea unor asemenea regiuni. În cazul în care Comisia nu ia o decizie în acest sens, autoritatea competentă poate aproba regiunile adiționale în vedere producerii semințelor conform notificării.

 21. Supraveghează că testele sunt efectuate pentru a verifica faptul că semințele varietăților de conservare îndeplinesc cerințele de certificare stabilite la punctul 16.

 22. Testarea se efectuează în conformitate cu prevederile art. 6 din Legea 68/2013 despre semințe.

 23. În ceea ce privește testele menționate la punctul 21, probele pentru acestea sunt prelevate din loturi omogene. În acest caz se aplică normele privind cantitatea şi termenele de livrare a seminţelor necesare pentru testarea soiurilor/hibrizilor prevăzute în anexa nr.4 din Regulamentul privind testarea şi admiterea soiurilor în Catalogul soiurilor de plante aprobat prin Hotărîrea Guvernului 43/2013.

 24. Monitorizează că semințele unei varietăți de conservare pot fi comercializate numai în următoarele condiții:

 1) au fost produse în regiunea de origine a acesteia sau într-o regiune menționată la punctul 19;

 2) comercializarea are loc în regiunea sa de origine.

 25. Prin derogare de la prevederile punctului 24 subpunctul 2), Republica Moldova poate să aprobe regiuni suplimentare pe teritoriul său pentru comercializarea semințelor dintr-o varietate de conservare, cu condiția ca regiunile respective să fie comparabile cu regiunea de origine în ceea ce privește habitatele naturale și seminaturale ale varietății în cauză.

 26. În cazul în care Republica Moldova aprobă astfel de regiuni suplimentare, ea se asigură că volumul de semințe necesare pentru producerea cel puțin a cantității de semințe menționate la punctele 28 - 29 este rezervat în scopul conservării varietății în regiunea sa de origine.

 27. În cazul în care se aprobă regiuni suplimentare pentru producerea de semințe, în conformitate cu punctele 18, nu se face uz de derogarea prevăzută la punctul 25.

 28. Efectuiază controlul și supraveghează pentru fiecare varietate de conservare, cantitatea de semințe comercializată nu va depăși 0,5 % din cantitatea de semințe ale aceleiași specii utilizate pe durata unui sezon de cultivare sau o cantitate necesară pentru a semăna 100 ha, indiferent care dintre aceste cantități este mai mare. În ceea ce privește speciile *Pisum sativum, Triticum spp., Hordeum vulgare, Zea mays, Solanum tuberosum,  Brassica napus și Helianthus annuus*, procentul respectiv nu va depăși 0,3% sau o cantitate necesară pentru a semăna 100 ha, indiferent care dintre aceste cantități este mai mare.

 29. Cu toate acestea, cantitatea totală de semințe de varietăți de conservare comercializate în Republica Moldova nu depășește 10% din cantitatea de semințe din speciile în cauză utilizată anual. În cazurile în care acest lucru are drept rezultat o cantitate inferioară celei necesare pentru a semăna 100 ha, se poate spori cantitatea maximă de semințe din specia în cauză, utilizată anual, astfel încât să se ajungă la cantitatea necesară pentru a semăna 100 ha.

 30. Supraveghează producătorii să notifice Autoritatea competentă, înainte de începutul fiecărui sezon de producție, datele privind suprafața și locația zonei destinate produției de semințe.

 31. În cazul în care, pe baza notificărilor, cantitățile stabilite la punctele 28 și 29 sunt susceptibile de a fi depășite, autoritatea competentă alocă fiecărui producător în cauză cantitatea pe care ar putea să o comercializeze în respectivul sezon de producție.

 32. Efectuiază controale oficiale, că culturile de semințe dintr-o varietate de conservare respectă dispozițiile prezentelor cerinţe, acordând o atenție deosebită varietății, locurilor de producție a semințelor și cantităților.

 **IV. Sigilarea ambalajelor a recipientelor și etichetarea**

33. Efectuiază controlul semințelor din varietăți de conservare pot fi comercializate numai în ambalaje sau recipiente închise purtând un dispozitiv de sigilare.

 34. Furnizorul sigilează ambalajele și recipientele de semințe în asemenea mod, încât să nu poată fi deschise fără deteriorarea dispozitivului de sigilare sau fără să se lase urme de manipulare frauduloasă pe eticheta furnizorului sau pe ambalaj sau recipient.

 35. În vederea asigurării sigilării în conformitate cu punctul 34, sistemul de sigilare cuprinde cel puțin eticheta sau aplicarea unui sigiliu.

 36. Monitorizează că ambalajele sau recipientele cu semințe din varietăți de conservare să poarte o etichetă a furnizorului sau o mențiune tipărită care cuprinde următoarele informații:

 1) textul „norme și standarde CE”;

 2) numele și adresa persoanei însărcinate cu aplicarea etichetelor sau marca de identificare a acesteia;

 3) anul sigilării exprimat după cum urmează: „sigilat…” (anul) sau, cu excepția semințelor de cartofi, anul ultimei eșantionări în vederea efectuării ultimei analize de germinație, exprimat după cum urmează: „eșantionat…” (anul);

 4) specia;

 5) denumirea varietății de conservare;

 6) mențiunea „varietate de conservare”;

 7) regiunea de origine;

 8) în cazul în care regiunea producătoare de semințe este diferită de regiunea de origine, se indică regiunea producătoare de semințe;

 9) numărul de referință al lotului, dat de persoana însărcinată cu aplicarea etichetelor;

 10) greutatea netă sau brută declarată sau, cu excepția cartofilor de sămânță, numărul declarat de semințe;

 11) în cazul în care se indică greutatea și faptul că au fost utilizate pesticide granulate, substanțe de drajare sau alți aditivi solizi, tipul tratamentului chimic sau al aditivului, precum și raportul aproximativ dintre greutatea glomerulelor sau a semințelor pure și greutatea totală, cu excepția semințelor de cartofi.

 12) va monitoriza că semințele fac obiectul unui control oficial *a posteriori* prin intermediul inspecțiilor aleatorii menite să verifice identitatea și puritatea varietăților de semințe.

 13) va verifica ca furnizorii care își desfășoară activitatea pe teritoriul lor să raporteaze, pentru fiecare sezon de producție, cantitatea de semințe din fiecare varietate de conservare introdusă pe piață.

*Anexa nr.3*

*la Hotarirea Guvernului*

 *nr. \_\_\_\_ din \_\_\_\_\_\_\_\_\_2021*

**Cerințe privind stabilirea anumitor derogări pentru acceptarea varietăților primitive și a soiurilor de legume care sunt cultivate, în mod tradițional, în localități și regiuni speciale și care sunt amenințate de eroziune genetică și a soiurilor de legume lipsite de valoare intrinsecă pentru producția vegetală comercială, dar create pentru a fi cultivate în condiții speciale, precum și pentru comercializarea semințelor acestor varietăți primitive și soiuri**

 Prezentele Cerinţe transpun parțial Directiva 2009/145/CE a Comisiei din 26 noiembrie 2009 de stabilire a anumitor derogări pentru acceptarea varietăților primitive și a soiurilor de legume care sunt cultivate, în mod tradițional, în localități și regiuni speciale și care sunt amenințate de eroziune genetică și a soiurilor de legume lipsite de valoare intrinsecă pentru producția vegetală comercială, dar create pentru a fi cultivate în condiții speciale, precum și pentru comercializarea semințelor acestor varietăți primitive și soiuri (preluate art.1-33).

 **I. Domeniul de aplicare**

 1. Prezentele Cerințe stabilesc anumite derogări privind conservarea *in situ* și utilizarea durabilă a resurselor genetice ale plantelor prin intermediul cultivării și comercializării:

 1) pentru a fi acceptate în vederea includerii în Catalogul Soiurilor de Plante al Republicii Moldova a varietăților primitive și a soiurilor care sunt cultivate, în mod tradițional, în localități și regiuni speciale și care sunt amenințate de eroziune genetică, denumite în continuare „varietăți de conservare”;

 2) pentru a fi acceptate în vederea includerii în Catalogul Soiurilor de Plante al Republicii Moldova, menționate la sbpct. 1) privind soiurile lipsite de valoare intrinsecă pentru producția vegetală comercială, dar create pentru a fi cultivate în condiții speciale, denumite în continuare „soiuri create pentru a fi cultivate în condiții speciale”.

 3) pentru comercializarea semințelor acestor varietăți de conservare și a soiurilor create pentru a fi cultivate în condiții speciale.

 4) Dacă nu se prevede altfel în prezenta hotărîre, se aplică prevederile Cerinţelor privind producerea şi comercializarea seminţelor de legume, răsadurilor şi a materialului săditor legumicol aprobate prin Hotărârea Guvernului nr. 713/2013.

 2. În sensul prezentelor cerințe se aplică următoarele definiții:

 1) conservarea *in situ* - conservarea materialului genetic în mediul său natural și, în cazul speciilor de plante cultivate, în mediul agricol în care și-au dezvoltat proprietățile lor distinctive;

 2) *eroziune genetică* - pierderea în timp a diversității genetice între și în cadrul populațiilor sau varietăților din aceeași specie sau reducerea bazei genetice a unei specii datorită intervenției umane sau a schimbărilor climatice;

 3) *varietate primitive* - un ansamblu de populații sau clone ale unei specii de plante care s-au adaptat natural la condițiile de mediu ale regiunii lor.

 **II. Varietăți de conservare**

 ***Secțiunea 1***

 **Acceptarea varietăților de conservare**

 3. Autoritatea competentă poate accepta varietățile de conservare care fac obiectul cerințelor menționate la punctele 5 -7.

 4. Varietățile de conservare se acceptă după cum urmează:

1) autoritatea competentă poate accepta o varietate ca variante ale cărei semințe pot fi certificate fie ca „semințe certificate ale unei varietăți de conservare”, fie controlate ca „semințe standard ale unei varietăți de conservare”. O astfel de varietate este înscrisă în Catalogul Soiurilor de Plante al Republicii Moldova ca „varietate de conservare ale cărei semințe trebuie să fie certificate în conformitate cu punctul 11 din prezentele cerinţe”;

 2) autoritatea competentă poate accepta o varietate ca varietate ale cărei semințe pot fi controlate doar în calitate de „semințe standard ale unei varietăți de conservare”. O astfel de varietate este înscrisă în Catalogul Soiurilor de Plante al Republicii Moldova ca „varietate de conservare ale cărei semințe trebuie să fie controlate în conformitate cu punctul 10 din prezentele cerinţe”;

 5. Pentru a fi acceptată ca varietate de conservare, o varietate primitivă sau o varietate menționată la punctul 1, subpunctul 1) trebuie să prezinte un interes pentru conservarea resurselor genetice ale plantelor.

 6. Comisia de Stat efectuează controale privind caracteristicile distinctive și de stabilitate, prevăzute în:

 1) chestionarele tehnice asociate protocoalelor de testare ale Oficiului Comunitar pentru Soiuri de Plante (OCSP), în cazul speciilor enumerate în Hotărîrea Guvernului nr.713 din 2013 care se aplică speciilor respective; sau

 2) chestionarele tehnice anexate Orientărilor Uniunii Internaționale pentru Protecția Noilor Soiuri de Plante (UPOV), în cazul speciilor enumerate în Hotărîrea Guvernului nr.141/2017 care se aplică speciilor respective.

 7. Cu toate acestea, în cazul în care nivelul uniformității este stabilit pe baza varietăților atipice, se aplică o populație standard de 10% și o probabilitate de acceptare de cel puțin 90%.

 8. Nu este necesară nici o examinare oficială în cazul în care sunt suficiente următoarele informații privind decizia referitoare la acceptarea varietăților de conservare:

 1) descrierea varietății de conservare și denumirea acesteia;

 2) rezultatele testelor neoficiale;

 3) cunoștințe dobândite din experiența practică în timpul cultivării,

 4) alte informații, îndeosebi din partea autorităților competente în domeniul resurselor genetice ale plantelor sau din partea organizațiilor recunoscute în acest sens de către alte state.

 9. Nu se acceptă includerea unei varietăți de conservare în Catalogul Soiurilor de Plante al Republicii Moldova, în cazul în care:

 1) această varietate este deja menționată în Catalogul Soiurilor de Plante al Republicii Moldova cu altă denumire decât varietate de conservare, sau în cazul în care a fost ștearsă din Catalogul Soiurilor de Plante al Republicii Moldova în ultimii doi ani sau poate acordă un termen de grație pentru certificarea, controlul semințelor standard și pentru comercializarea semințelor până cel târziu la data de 30 iunie din al treilea an de la data expirării admiterii cu mai puțin de doi ani înainte; sau

 2) este protejată de un regim de protecție al Uniunii Europene a soiurilor vegetale sau de un regim de protecție națională a soiurilor vegetale, sau în cazul în care se află în curs o cerere în acest sens.

 10. La admiterea unui soi în Catalogul Soiurilor, Comisia verifică dacă soiul respectiv are, în măsura posibilului, aceeași denumire în alte state şi poate accepta mai mult de o denumire pentru un soi, numai în cazul în care este vorba despre denumiri tradiționale.

 11. În cazul în care autoritatea competentă  acceptă o varietate de conservare, aceasta identifică localitatea sau localitățile, regiunea sau regiunile în care se cultivă varietatea în mod tradițional și în care aceasta s-a adaptat în mod natural, denumită în continuare „regiunea de origine”. Aceasta ține seama de informațiile furnizate de către autoritățile competente în domeniul resurselor genetice ale plantelor sau de către organizațiile recunoscute în acest sens de către alte state.

 ***Secțiunea 2***

**Producția de semințe și comercializarea varietăților de conservare**

 12. Autoritatea competentă poate stabili că semințele varietăților de conservare sunt certificate ca fiind „semințe certificate ale unei varietăți de conservare”, dacă îndeplinesc următoarele cerințe:

 1) semințele își au originea în semințe produse în conformitate cu practici bine definite în ceea ce privește întreținerea varietății;

 2) semințele îndeplinesc cerințele de certificare privind „semințele certificate” cu excepția cerințelor referitoare la puritatea minimă a varietății și a cerințelor privind examinarea oficială sau examinarea sub supraveghere oficială;

 3) semințele prezintă un nivel satisfăcător de puritate a varietății.

 13. Prin derogare de la pct. 31 din Hotărîrea Guvernului nr. 713/2013, autoritatea competentă stabilește că semințele varietăților de conservare pot fi controlate în calitate de „semințe standard ale unei varietăți de conservare”, dacă îndeplinesc următoarele cerințe:

 (a) semințele îndeplinesc cerințele privind comercializarea „semințelor standard” prevăzute în Hotărîrea Guvernului nr. 713/2013, cu excepția cerințelor privind puritatea minimă a soiului;

 (b) semințele prezintă un nivel suficient de puritate a varietății.Testarea se efectuează în conformitate cu prevederile art. 6 din Legea nr.68/2013 despre semințe.

 14. Autoritatea competentă se asigură că semințele unei varietăți de conservare pot fi produse numai în regiunea de origine.

 15. În cazul în care sămânța nu poate fi produsă în regiunea respectivă, din cauza unei probleme de mediu specifice, se aprobă regiuni suplimentare pentru producerea semințelor ținând seama de informațiile furnizate de către autoritățile însărcinate cu resursele genetice ale plantelor sau de către organizațiile recunoscute în acest sens de către alte state. Cu toate acestea, semințele produse în aceste regiuni suplimentare sunt utilizate exclusiv în regiunea de origine.

 16. Autoritatea competentă notifică Comisia de Stat, după caz, regiunile suplimentare pe care intenționează să le aprobe în vederea producerii de semințe, în conformitate cu punctul 14. Comisia poate, în termen de 20 de zile lucrătoare de la data primirii acestor notificări, să stabilească, după caz, restricții sau condiții privind desemnarea acestor regiuni.

 17. În cazul în care Comisia de Stat, nici alte state nu efectuează o solicitare conform punctului 16, autoritatea competentă în cauză aprobă regiunile suplimentare în vederea producerii semințelor conform notificării.

 18. Autoritatea competentă se asigură că semințele unei varietăți de conservare vor fi comercializate numai în următoarele condiții:

 1) au fost produse în regiunea de origine a acesteia;

 2) comercializarea are loc în regiunea sa de origine.

 19. Prin derogare de la prevederile punctului 18 subpunctului 2) autoritatea competentă poate să aprobe regiuni suplimentare pe teritoriul țării pentru comercializarea semințelor dintr-o varietate de conservare, cu condiția ca regiunile respective să fie comparabile cu regiunea de origine în ceea ce privește habitatele naturale și seminaturale ale varietății în cauză.

 20. În cazul în care autoritatea competentă aprobă regiuni suplimentare pentru producerea de semințe, în conformitate cu punctele 14-17, acesta nu va face uz de derogarea prevăzută la punctul 19 din prezentele cerințe.

 21. Pentru fiecare varietate de conservare, cantitatea de semințe comercializate pe an nu depășește cantitatea necesară pentru producția de legume pe numărul de hectare stabilit în anexa nr.1 la prezentele cerinţe.

 22. Producătorii notifică autoritatea înainte de începutul fiecărui sezon de producție, datele privind suprafața și locația zonei destinate producției de semințe.

 23. Autoritatea competentă se asigură că semințele din varietățile de conservare sunt comercializate numai în ambalaje închise prevăzute cu un sistem de închidere.

 24. Furnizorul închide ambalajele semințelor în asemenea mod încât să nu poată fi deschise fără ca sistemul de închidere să se deterioreze sau fără să lase urme de manipulare pe eticheta furnizorului sau pe ambalaj.

 25. În vederea asigurării închiderii în conformitate cu punctul 24, sistemul de închidere cuprinde cel puțin eticheta sau aplicarea unui sigiliu.

 26. Autoritatea competentă se asigură că ambalajele sau recipientele cu semințe din varietăți de conservare poartă o etichetă a furnizorului sau o mențiune tipărită care cuprinde următoarele informații:

 1) textul „Cerinţe naţionale”;

 2) numele și adresa persoanei însărcinate cu aplicarea etichetelor sau marca de identificare a acesteia;

 3) anul închiderii, exprimat după cum urmează: „închis …” (anul), sau anul ultimei prelevării de eșantioane în vederea efectuării ultimei analize de germinare, exprimat după cum urmează: „eșantionat …” (anul);

 4) specia;

 5) denumirea varietății de conservare;

 6) textul „semințe certificate ale unei varietăți de conservare” sau „semințe standard ale unei varietăți de conservare”;

 7) regiunea de origine;

 8) în cazul în care regiunea producătoare de semințe este diferită de regiunea de origine, se indică regiunea producătoare de semințe;

 9) numărul de referință al lotului, dat de persoana însărcinată cu aplicarea etichetelor;

 10) greutatea netă sau brută declarată sau numărul declarat de semințe;

 11) în cazul în care se indică greutatea și faptul că au fost utilizate pesticide granulate, substanțe de drajare sau alți aditivi solizi, tipul tratamentului chimic sau al aditivului, precum și raportul aproximativ dintre greutatea glomerulelor pentru semințele pure și greutatea totală.

 **I. Soiuri create pentru a fi cultivate în condiții speciale**

 ***Secțiunea 1***

**Acceptarea soiurilor create pentru a fi cultivate în condiții speciale**

 27. Autoritatea competentă acceptă soiurile create pentru a fi cultivate în condiții speciale care fac obiectul cerințelor menționate la punctele 28 și 29.

 28. Autoritatea competentă acceptă un soi creat pentru a fi cultivat în condiții speciale ca soi ale cărui semințe pot fi controlate doar în calitate de „semințe standard ale unui soi creat pentru a fi cultivat în condiții speciale”. Un astfel de soi este înscris în Catalogul Soiurilor de Plante al Republicii Moldova ca „soi creat” pentru a fi cultivat în condiții speciale ale cărui semințe trebuie să fie controlate în conformitate cu punctul 34 din prezentele cerințe.

 29. Pentru a fi acceptate ca soi creat pentru a fi cultivat în condiții speciale, astfel cum se menționează la punctul 1, subpunctul 2), un soi nu trebuie să aibă valoare intrinsecă pentru producția comercială, dar trebuie să fie creat pentru a fi cultivat în condiții speciale. Un soi este considerat a fi creat pentru a fi cultivat în condiții speciale dacă a fost destinat cultivării în condiții agrotehnice, climatice sau pedologice specifice.

 30. Comisia de Stat aplică caracterele distinctive, de stabilitate și de uniformitate ale varietăților create pentru a fi cultivate în condiții speciale. În asemenea cazuri, se vor aplica caracterele distinctive și de stabilitate, menționate în:

 1) chestionarele tehnice asociate protocoalelor de testare ale Oficiului Comunitar pentru Soiuri de Plante (OCSP), în cazul speciilor enumerate în Hotărîrea Guvernului nr.713/2013, care se aplică speciilor respective; sau

 2) chestionarele tehnice anexate Orientărilor Uniunii Internaționale pentru Protecția Noilor Soiuri de Plante (UPOV), în cazul speciilor enumerate în Hotărîrea Guvernului nr.713/2013, care se aplică speciilor respective.

 31. Cu toate acestea, în cazul în care nivelul uniformității este stabilit pe baza varietăților atipice, se aplică o populație standard de 10% și o probabilitate de acceptare de cel puțin 90%.

 32. Nu este necesară nici-o examinare oficială în cazul în care sunt suficiente următoarele informații privind decizia referitoare la acceptarea soiurilor create pentru a fi cultivate în condiții speciale:

 1) descrierea soiului destinat cultivării în condiții speciale și denumirea acestuia;

 2) rezultatele testelor neoficiale;

 3) cunoștințe dobândite din experiența practică în timpul cultivării, reproducerii și utilizării, astfel cum au fost notificate de către solicitant;

 4) alte informații, îndeosebi din partea autorităților competente în domeniul resurselor genetice ale plantelor sau din partea organizațiilor recunoscute în acest sens de către alte state.

 33. Nu se acceptă includerea unui soi creat pentru a fi cultivat în condiții speciale în Catalogul Soiurilor de Plante al Republicii Moldova, în cazul în care:

 1) acest soi este deja menționat în Catalogul Soiurilor de Plante, cu altă denumire decât cea de soi creat pentru a fi cultivat în condiții speciale sau în cazul în care a fost radiat din Catalogul Soiurilor de Plante în ultimii doi ani sau dacă perioada acordată a expirat cu mai puțin de doi ani înainte; sau

 2) este protejat de un regim de protecție comunitară a soiurilor vegetale sau de un regim de protecție națională a soiurilor vegetale sau în cazul în care se află în curs o cerere în acest sens.

 34. În ceea ce privește denumirile soiurilor create pentru a fi cultivate în condiții speciale, Comisia de Stat poate permite derogări cu excepția cazului în care asemenea derogări ar încălca drepturile anterioare ale unui alt stat.

 ***Secțiunea 2***

**Comercializarea semințelor soiurilor create pentru a fi cultivate în condiții speciale**

 35. Testarea se efectuează în conformitate cu prevederile art. 6 din Legea 68/2013 despre semințe.

 36. Autoritatea competentă se asigură că semințele soiurilor create pentru a fi cultivate în condiții speciale sunt comercializate în ambalaje mici care nu depășesc greutatea netă maximă stabilită în anexa nr.2 la prezentele cerinţe pentru diferite specii.

 37. Autoritatea competentă se asigură că semințele din varietăți create pentru a fi cultivate în condiții speciale să fie comercializate numai în ambalaje închise prevăzute cu un sistem de închidere.

 38. Furnizorul închide ambalajele semințelor în asemenea mod încât să nu poată fi deschise fără ca sistemul de închidere să se deterioreze sau fără să lase urme de manipulare pe eticheta furnizorului sau pe ambalaj.

 39. În vederea asigurării închiderii în conformitate cu punctulul 38, sistemul de închidere cuprinde cel puțin eticheta sau aplicarea unui sigiliu.

 40. Autoritatea competentă se asigură că ambalajele pachetelor de semințe ale soiurilor create pentru a fi cultivate în condiții speciale poartă eticheta furnizorului sau o mențiune tipărită sau ștampilată cuprinzând următoarele informații:

 1) textul „Cerinţe de comercializare”;

 2) numele și adresa persoanei însărcinate cu aplicarea etichetelor sau marca de identificare a acesteia;

 3) anul închiderii, exprimat după cum urmează: „închid …” (anul), sau anul ultimei prelevări de eșantioane în vederea efectuării ultimei analize de germinație, exprimat după cum urmează: „eșantionat …” (anul);

 4) specia;

 5) denumirea varietăţii;

 6) textul „soi creat pentru a fi cultivat în condiții speciale”;

 7) numărul de referință al lotului, dat de persoana însărcinată cu aplicarea etichetelor;

 8) greutatea netă sau brută declarată sau numărul declarat de semințe;

 9) în cazul în care se indică greutatea și faptul că au fost utilizate pesticide granulate, substanțe de drajare sau alți aditivi solizi, tipul tratamentului chimic sau al aditivului, precum și raportul aproximativ dintre greutatea glomerulelor pentru semințele pure și greutatea totală.

 41. Autoritatea competentă va monitoriza că semințele fac obiectul unui control oficial *a posteriori* prin intermediul inspecțiilor aleatorii menite să verifice identitatea și puritatea varietăților de semințe, locația producției și cantitățile de semințe.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  *Anexa nr.1**La Cerințele privind stabilirea anumitor derogări pentru acceptarea varietăților primitive și a soiurilor de legume care sunt cultivate, în mod tradițional, în localități* *și regiuni speciale și care sunt amenințate de erodare genetică și a soiurilor de legume lipsite de valoare intrinse că pentru producția vegetală comercială, dar* *create pentru a fi cultivate în condiții speciale, precum și pentru comercializarea semințelor acestor varietăți primitive și soiuri***Restricții cantitative privind comercializarea semințelor varietăților de conservare, astfel cum sunt menționate la punctul 21**

|  |  |
| --- | --- |
| **Denumirea botanică** | **Numărul maxim de hectare pentru producția de legume pe varietăți de conservare** |
| *Allium cepa* L. – grupul *Cepa**Brassica oleracea* L.*Brassica rapa* L.*Capsicum annuum* L.*Cichorium intybus* L.*Cucumis melo* L.*Cucurbita maxima* Duchesne*Cynara cardunculus* L.*Daucus carota* L.*Lactuca sativa* L.*Solanum lycopersicum* L,*Phaseolus vulgaris* L.*Pisum sativum* L. (partim)*Vicia faba* L. (partim) | 40 |
| *Allium cepa* L. – grupul *Aggregatum**Allium porrum* L.*Allium sativum* L.*Beta vulgaris* L.*Citrullus lanatus* (Thunb.) Matsum. et Nakai*Cucumis sativus* L.*Cucurbita pepo* L.*Foeniculum vulgare* Mill.*Solanum melongena* L.*Spinacia oleracea* L. | 20 |
| *Allium fistulosum* L.*Allium schoenoprasum* L.*Anthriscus cerefolium* (L.) Hoffm.*Apium graveolens* L.*Asparagus officinalis* L.*Cichorium endivia* L.*Petroselinum crispum* (Mill.) Nyman ex A. W. Hill*Phaseolus coccineus* L.*Raphanus sativus* L.*Rheum rhabarbarum* L.*Scorzonera hispanica* L.*Valerianella locusta* (L.) Laterr.*Zea mays* L. (partim) | 10 |

  *Anexa nr.2**La Cerințele privind stabilirea anumitor derogări pentru acceptarea varietăților primitive și a soiurilor de legume care sunt cultivate, în mod tradițional, în localități* *și regiuni speciale și care sunt amenințate de erodare genetică și a soiurilor de legume lipsite de valoare intrinsecă pentru producția vegetală comercială, dar* *create pentru a fi cultivate în condiții speciale, precum și pentru comercializarea* *semințelor acestor varietăți primitive și soiuri***Greutatea netă maximă pe ambalaj, astfel cum se menționează la punctul 36**

|  |  |
| --- | --- |
| **Denumirea botanică** | **Greutatea netă maximă pe ambalaj exprimată în grame** |
| *Phaseolus coccineus* L.*Phaseolus vulgaris* L.*Pisum sativum* L. (partim)*Vicia faba* L. (partim)*Spinacia oleracea* L.*Zea mays* L. (partim) | 250 |
| *Allium cepa* L. [grupul *Cepa*, grupul *Aggregatum*]*Allium fistulosum* L.*Allium porrum* L.*Allium sativum* L.*Anthriscus cerefolium* (L.) Hoffm.*Beta vulgaris* L.*Brassica rapa* L.*Cucumis sativus* L.*Cucurbita maxima* Duchesne*Cucurbita pepo* L.*Daucus carota* L.*Lactuca sativa* L.*Petroselinum crispum* (Mill.) Nyman ex A. W. Hill*Raphanus sativus* L.*Scorzonera hispanica* L.*Valerianella locusta* (L.) Laterr. | 25 |
| *Allium schoenoprasum* L.*Apium graveolens* L.*Asparagus officinalis* L.*Brassica oleracea* L. [toate]*Capsicum annuum* L.*Cichorium endivia* L.*Cichorium intybus* L.*Citrullus lanatus* (Thunb.) Matsum. et Nakai*Cucumis melo* L.*Cynara cardunculus* L.*Foeniculum vulgare* Mill.*Rheum rhabarbarum* L.*Solanum lycopersicum* L,*Solanum melongena* L. | 5 |

 |  |